«En hovedoppgave for LO er å bidra til langsiktig holdbar jobbvekst, samtidig som arbeidstakerne sikres en rimelig del av verdiskapingen og at lønn og annen inntekt fordeles rettferdig.»

Det blir vi møtt med på LOs hjemmesider.



Når LO-leder Gerd Kristiansen (61) torsdag går av, får hun likevel med seg full lønn på 1,2 millioner kroner årlig de neste tre årene, skriver Dagens Næringsliv (DN) på nett.

- Jeg skal være styreleder

– Avtalen er med arbeidsplikt. Jeg skal blant annet være styreleder i Norsk Folkehjelp, sier Kristiansen til avisen.

Systemet har vært brukt for avgåtte LO-ledere, deriblant Yngve Hågensen, Gerd-Liv Valla og Roar Flåthen.

Hågensen sier det slik:

– Jeg var ansatt på samme lønn frem til jeg fylte 65 år, deretter gikk jeg på ordinær pensjon. Jeg møtte hver dag. Ordningen ble innført under Tor Aspengren i 1969, sier Yngve Hågensen til DN.

Les også: NHO-sjefen ut mot LO og Ap

Mål: - Rettferdig fordeling

- LO har to hovedmål i tariffpolitikken: Arbeid til alle og rettferdig fordeling, fronter Kristiansen på LOs hjemmesider.

Torsdag overtar Hans-Christian Gabrielsen (49) sjefsstolen som en av Norges mektigste menn. Der kan han kan bli sittende i 12 år.

Det er tette bånd mellom LO og Ap.

- Arbeiderpartiet lover skattelette til LO-medlemmer, og LO lover millionstøtte til Arbeiderpartiet. Staten og skattebetalerne tar regningen, skriver sjefredaktør i Nettavisen, Gunnar Stavrum, i denne bloggen.

Les også: - Skattegave til sine egne venner

Som kjent, vil LOs sekretariat bevilge ti millioner til Aps pågående valgkamp. SV får to millioner, mens Sp tilgodeses med én million.

Har du fått med deg denne videoen?